Lapzártakor érkezett

*Egy lap Széchenyi* Napló*jából.*

***júl. 4.***

A tér… Adam C(lark) biztosan idetalál. Milyen lelkes kivitelező volt! Emlékszem, mennyit mérgelődött, „Nem jönnek ki idejében a láncok” etc. Meleg ez a nyári nap, körülöttem nyüzsög a tömeg, sok az idegen, a forgalom szédítő, ahogy özönlik a hídról… Várom a mérnököket, hogy megvizsgáljuk a híd állapotát. Siralmas! Rosszabb, mint mondják. Eszi a rozsda, omladozó, maholnap életveszélyes. Gyalogosokra meg fogatokra terveztettem, nem ekkora autókra, buszokra! Szörnyű bűz a motorokból… Tüzetesen végignézünk mindent Tieneyvel és Adammal. Precíz angolok, ráadásul Adam skót. Nem értik, hogyan lehetett ennyire elhanyagolni. C(lark) Tieney kifakadt: hát nem tudják, micsoda remekművet hagynak pusztulni?! Vigasztalom őket, hogy most már tárgyalnak a felek… Zab-hegyezés, jegyezte meg Adam. Ekkor egy járólap megcsúszik a talpam alatt, majdnem nyakam szegtem. Elvesztem a türelmemet. Fuckyou! És beintek: Tudjátok ki fog nektek legközelebb hidat építeni?!...